Թերեւս… բայց, միեւնույն ժամանակ, Եվրոպայում հազվադեպ երկրներ կգտնվեն, որտեղ քվեաթերթիկները գցվեն քվեատուփերի մեջ, բայց հետո չհաշվվեն: Մենք բացարձակապես չենք ունենում ընտրություններ, որովհետեւ, այո՛, ամեն ոք կարող է գրանցվել որպես պատգամավորի թեկնածու, յուրաքանչյուր ոք կարող է առաջադրել իր թեկնածությունն ընտրական հանձնաժողովներում, բայց վերջնահաշվում միայն իշխանություններից կախում ունեցող մարդիկ՝ ուսուցիչները, բժիշկները, տեղական կառավարման մարմինների պաշտոնյաներն են ընդգրկվում ընտրական հանձնաժողովներում: Այդպիսով հանձնաժողովները հայտնվում են իշխանությունների տոտալ վերահսկողության ներքո, չեն կարողանում դիմադրել ճնշումներին: Չի էլ ենթադրվում, թե նրանք պետք է ձայներ հաշվեն, նրանք հայտարարում են արդյունքները, որ իրենց թելադրվում է: Քաղաքական ընդդիմությունը շարունակաբար կոչ է անում եւ խնդրում է տարրական մի բան՝ միասին հաշվել քվեաթերթիկները, եւ դա մեզ մերժվում է: